stanford-oval/wikipedia huggingface dataset:
Koivupuhdon koulu

| Koivupuhdon koulu |
| --- | --- |
Sijainti:  Merijärventie 106, 86220 Merijärvi
Rehtori:  Sirpa Tikkala
Oppilaita:  180–190
Koivupuhdon koulu on peruskoulu Merijärvellä. Koulu on kunnan ainoa, ja se antaa opetusta esikoululle ja peruskoulun luokille 1–9. Koulurakennus on vuodelta 1957, ja sitä saneerattiin ja laajennettiin viimeksi 2005–2008. Koulussa on oppilaita 180–190, ml. esioppilaat. Koulun rehtorina aloitti vuonna 2023 Sirpa Tikkala.
Kiinamyllyn koulu

Kiinamyllyn koulu on Turussa toimiva erityiskoulu, jolla on kaksi yksikköä. Datacityn yksikkö sijaitsee Kupittaan kaupunginosassa,  Datacityn toimistorakennuksessa ja nuorisopsykiatrian yksikkö Kupittaan kaupunginosassa Kunnallissairaalantiellä. Kiinanmyllyn koulun koulunjohtaja on Niina Ekqvist.
Kiinamyllyn koulu vastaa sairaalaopetuksesta peruskouluikäisille Varsinais-Suomen sairaanhoitopiirin alueella, jotka ovat hoidossa TYKSin lastenklinikan, lasten- ja nuorisopsykiatrian osastoilla tai joilla on käynnissä lasten- tai nuorisopsykiatrinen avohoito. Vuonna 2013 koulussa oli 365 oppilasta, joista 118 tuli Turusta ja loput 247 naapurikunnista.
Luminița Anghel

| Luminița Anghel> Henkilötiedot |
| --- | --- |
Syntynyt: 7. lokakuuta 1968 Bukarest, Romania
Ammatti:  laulaja, lauluntekijä, TV-juontaja
Muusikko
Aktiivisena:  1976–
Tyylilajit:  pop
Soittimet:  laulu
Levy-yhtiöt:  Roton Music 
Aiheesta muualla
www.luminitaanghel.ro
  [ Muokkaa Wikidatassa ] [ ohje ]  
Luminița Anghel (s. 7. lokakuuta 1968 Bukarest) on romanialainen laulaja-lauluntekijä ja TV-juontaja. Parhaiten hänet tunnetaan osallistumisestaan Eurovision laulukilpailuun 2005 yhdessä Sistem-yhtyeen kanssa. Ukrainan Kiovassa järjestetyssä kilpailussa kokoonpanon kappale "Let me try" voitti ensin semifinaalin ja sijoittui lopulta finaalissa kolmanneksi, mikä on Romanian kaikkien aikojen paras sijoitus.
Eurovision 2010 ja 2013

Luminița Anghel osallistui Tony Tomasin ja Adrian Piperin kanssa Romanian Eurovision-karsintakilpailuun 2010 kappaleella "Save their lives". Trio ylsi 6. maaliskuuta pidetyssä finaalissa toiseksi.
Vuonna 2013 Anghel pyrki jälleen maansa Eurovision-edustajaksi, tällä kertaa sooloartistina. Latinosävytteinen kappale "Unique" sijoittui finaalin kolmannelle sijalle.
Politiikassa

Vuoden 2008 Romanian parlamenttivaaleissa Luminița Anghel oli sosiaalidemokraattien ehdokkaana Bukarestin edustajaksi edustajainhuoneeseen.
Yksityiselämä

Anghel meni miehensä kanssa naimisiin siviilivihkimisellä lokakuussa 2011. Pari meni uudelleen naimisiin Espanjassa maaliskuussa 2012 ortodoksisin menoin.
Diskografia > Albumit

Şansa e de partea mea
Promisiuni
Diskografia > Singlet

Let me try
Love will come
My everything
Aiheesta muualla

Virallinen kotisivu (romaniaksi)
Luminița Anghel eurovision.tv:ssä (englanniksi)
Marián Cisár

| Marián Cisár> Henkilötiedot |
| --- | --- |
Syntynyt: 25. helmikuuta 1978 (ikä 46) Bratislava, Tšekkoslovakia
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  89 kg
Pelaajaura
Pääsarjaura:  1995–2004
Seurat:  HC Slovan Bratislava (SloEL) Milwaukee Admirals (IHL/AHL) Nashville Predators (NHL) HC Znojemští Orli (ČEL) Lukko (SML) Nürnberg Ice Tigers (DEL) Hannover Scorpions (DEL)
NHL-varaus:  37. varaus, 1996 Los Angeles Kings
Marián Cisár (s. 25. helmikuuta 1978 Bratislava, Tšekkoslovakia) on slovakialainen jääkiekkoilija, pelipaikaltaan oikea laitahyökkääjä. Hän pelasi urallaan NHL-joukkue Nashville Predatorsissa yhteensä 73 runkosarjaottelua tehopistein 13+17=30 ja keräten 57 jäähyminuuttia. Cisár pelasi urallaan myös Tšekissä, Suomessa ja Saksassa. Hän laukoi oikealta.
Ura > Seuraura

Cisár aloitti uransa HC Slovan Bratislavassa, jonka Extraliigajoukkueessa hän debytoi 17-vuotiaana kaudella 1995–1996, jolloin Cisár sai siellä tililleen 13 runkosarjaottelua tehopistein 3+3=6 sekä kuusi playoff-ottelua tehden kolme osumaa. Los Angeles Kings varasi hänet toisella kierroksella 37. pelaajana NHL:n varaustilaisuudessa 1996. Samana kesänä Cisárin varasi myös WHL-joukkue Spokane Chiefs 25. pelaajana CHL:n varaustilaisuudessa.
Kaudeksi 1996–1997 Cisár siirtyi pelaamaan WHL:ää Spokane Chiefsiin. Hän teki siellä ensimmäisellä kaudellaan runkosarjassa 66 tehopistettä. Cisár oli kevään 1997 pudotuspeleissä joukkueen paras maalintekijä kuudella osumallaan Joe Cardarellin kanssa. Kaudella 1997–1998 hän oli Chiefsin neljänneksi paras pistemies tehoilla 33+40=73. Heinäkuussa 1998 Los Angeles Kings kauppasi Cisárin oikeudet Nashville Predatorsille. Hänestä tuli näin ollen NHL:ään kaudeksi 1998–1999 liittyneen Predatorsin kaikkien aikojen ensimmäinen hankinta.
Cisár siirtyi kaudeksi 1998–1999 Nashville Predatorsin organisaatioon. Hän pelasi koko ensimmäisen sopimuskautensa kokonaan IHL-joukkue Milwaukee Admiralsissa. Kaudella 1999–2000 Cisár oli tehoilla 20+32=52 joukkueen paras pistemies ja syöttäjä. Hän debytoi samalla kaudella myös NHL:ssä, jossa Cisár sai tililleen kolme ottelua. Kausi 2000–2001 oli hänelle tulokaskausi NHL:ssä, jossa Cisár teki 60 runkosarjaottelussa tehot 12+15=27. Hän pelasi kauden aikana myös 15 ottelua farmissa. Kausi 2001–2002 Cisárilla meni pilalle hänen saatuaan päävamman marraskuussa 2001. Cisár pelasi kauden aikana lopulta vain kymmenen NHL- ja kaksi AHL-ottelua.
Heinäkuussa 2002 Cisár teki sopimuksen Tšekin Extraliigassa pelanneen HC JME Znojemští Orlin kanssa. Hän pelasi joukkueessa lopulta vain yhdeksän ottelua. Saman vuoden joulukuussa Cisár siirtyi neljän ottelun mittaiselle try-outille SM-liigajoukkue Rauman Lukkoon. Hän sai niiden päätteeksi kauden 2002–2003 loppuun asti kestäneen sopimuksen. Cisár muodosti Lukossa toimivan ketjun Robert Kronin ja Jason Ulmerin kanssa. Ketju teki kuitenkin hieman odotuksia vähemmän maaleja ja myös Lukko jäi pudotuspelien ulkopuolelle.
Kaudeksi 2003–2004 Cisár siirtyi Saksan DEL-liigassa pelaavaan Nürnberg Ice Tigersiin, jonka paras maalintekijä ja kolmanneksi paras pistemies hän oli tehoilla 23+13=36. Cisár jakoi DEL:n maalipörssin viidennen sijan Kölner Haien Dave McLlwainin ja Frankfurt Lionsin Patrick Lebeaun kanssa. Hän pelasi kauden aikana myös DEL:n tähdistöottelussa. Kaudeksi 2004–2005 Cisár siirtyi samassa liigassa pelaavaan Hannover Scorpionsiin, mutta koko hänen pelaajauransa päättyi kuitenkin jo 14 ottelun jälkeen aivotärähdyksen takia.
Ura > Maajoukkueura

Cisár pelasi alle 20-vuotiaiden MM-kilpailuissa vuonna 1998. Hän pelasi myös alle 18-vuotiaiden EM-kilpailuissa vuosina 1995 ja 1996, joista ensimmäisessä turnauksessa Slovakia pelasi B-sarjaa. Cisár jakoi kahdeksalla osumallaan koko turnauksen maalipörssin voiton joukkuetoverinsa Rastislav Pavlikovskýn ja Puolan Rafal Selegan kanssa, voitti kultaa ja oli nostamassa joukkuetta seuraavaksi vuodeksi pääsarjaan.
Matti Lehtonen (lentopalloilija)

Matti Lehtonen (s. 10. tammikuuta 1935) on suomalainen entinen lentopalloilija.
Porin Pyrintöä edustanut Lehtonen pelasi Suomen lentopallomaajoukkueessa 45 ottelua vuosina 1957–1963. Vuoden parhaaksi lentopalloilijaksi hänet valittiin vuonna 1957.
Saavutukset

Suomen mestaruus 1957
SM-pronssia: 1956, 1958
Martti Kuusinen
Teoksia

Pritšastija v finskom jazyke (avtoreferat kandidatskoi dissertatsii). Petrozavodsk, 1954.
Grammatika finskogo jazyka. Fonetika i morfologija. Moskva–Leningrad: Izdatelstvo AN SSSR, 1958 (s. 43–91 yhdessä Zinaida Dubrovinan kanssa).
Russko-finski slovar pod red. M. E. Kuusinena i V. M. Ollikainen. Moskva: Gosudarstvennoje izdatelstvo inostrannyh i natsionalnyh slovarei, 1963.
Venäläis-suomalainen suursanakirja. Toim. M. Kuusinen ja V. Ollikainen. Porvoo-Helsinki: Werner Söderström Osakeyhtiö, 1972 (vuonna 1963 ilmestyneen sanakirjan uudelleenjulkaisu).
Suomen kielen historiaa I. Historiallista äänne- ja muoto-oppia. Petrozavodsk: Izdatelstvo PetrGU, 1977.
Suomen kielen historiaa II. Kirjakielen historiaa. Petrozavodsk: Izdatelstvo PetrGU, 1978.
Finsko-russki slovar. Petrozavodsk: Karelija, 1981.
Venäjän verbin rektio: venäläis-suomalainen sanakirja. Moskova: Russki jazyk – SN-kirjat oy, 1988 (yhdessä Valentina Suhanovan kanssa).
Russko-finski slovar glagolnogo upravlenija. Petrozavodsk: Karelija, 1996 (verbisanakirjan uudelleenjulkaisu).
Venäjä-suomi-suursanakirja. Porvoo–Helsinki–Juva: WSOY, 1997 (yhdessä Veera Ollikaisen ja Julia Syrjäläisen kanssa).
Novyi bolšoi russko-finski slovar. Moskva: Russki jazyk, 1998 (suursanakirjan uudelleenjulkaisu).
Koivuvaara

Koivuvaara on teollisuusalue Vantaan Hämeenkylässä. Koivuvaarassa sijaitsevat muun muassa Lehtipisteen, R-kioskin, Sanoma Traden ja Tamron pääkonttorit.
Kolossi

Kolossi voi viitata esimerkiksi seuraaviin:
Kolossi, Marvelin sarjakuvahahmo
jättiläispatsas, esimerkiksi:
Rhodoksen kolossi
Naksoslaisten kolossi
Neron kolossi
Memnonin kolossit
Kornettijoki

| Kornettijoki |
| --- | --- |
Alkulähde:  Saarilammit
Laskupaikka:  Paatsjoki
Maat:  Venäjä
Kornettijoki (ven. Корнетийоки) on Paatsjoen vesistöön kuuluva joki Petsamon piirin Nikelin kunnassa Murmanskin alueella Venäjällä. Kornettijoki saa alkunsa Kornettivaaran länsipuolelta Saarilammista ja laskee Paatsjokeen Höyhenjärven eteläpuolella. Kornettijokeen yhtyy Saarilammien kohdalla Koijokk ja vähän ennen Paatsjokeen laskemista Seigijoki. Kornettijoki sijaitsee Suomeen vuosina 1920-1944 kuuluneen entisen Petsamon kunnan länsiosassa.
Kolotes

Kolotes (m.kreik. Κολώτης, Kolōtēs, lat. Colotes) voi viitata seuraaviin antiikin kreikkalaisiin henkilöihin:
Kolotes Lampsakoslainen (200-luku eaa.), epikurolainen filosofi; tunnetuin samannimisistä
Kolotes Paroslainen (400-luku eaa.), kuvanveistäjä
Kolotes Teoslainen (400/300-luku eaa.), taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colotes”, voi hakea sivunnimihaulla, laajalla sivunnimihaulla tai tekstihaulla.
Marat Ahmetov

| Marat Ahmetov> Марат Әхмәтов.Henkilötiedot |
| --- | --- |
Syntynyt: 1. heinäkuuta 1937 (ikä 87) Kazan, Tataarien ASNT, Venäjän SFNT, Neuvostoliitto
Ammatti:  viulisti, opettaja, professori
Muusikko
Aktiivisena:  1950-luvulta
Soittimet:  viulu
  [ Muokkaa Wikidatassa ] [ ohje ]  
Marat Gakifovitš Ahmetov (ven. Марат Гакифович Ахметов, tat. Марат Гакыйф улы Әхмәтов, Marat Ğaqif ulı Əxmətov; s. 1. heinäkuuta 1937, Kazan, Neuvostoliitto) on tataaritaustainen venäläinen viulisti ja opettaja, Tatarstanin tasavallan kunniataiteilija (1976) ja Kazanin konservatorion viuluosaston professori (1993). Ahmetov vieraili Suomen tataariyhteisön keskuudessa 1960-luvulla ja matkansa aikana tapasi presidentti Urho Kekkosen.
Ura

Vuonna 1956 Ahmetov valmistui Kazanin musiikkikoulusta, vuonna 1961 Kazanin valtion konservatoriosta, vuonna 1964 Tšaikovski-konservatoriosta Moskovassa, professori D. M. Tsyganovin luokalta. Valmistuttuaan ensimmäiseltä kurssiltaan toukokuussa vuonna 1957 Ahmetov osallistui Moskovassa pidettyyn konserttiin nimeltään "tataarien taiteen ja kirjallisuuden vuosikymmen", jonka kapellimestarina toimi Kirill Klementievitš Tihonov. Vuonna 1960 Ahmetov palkittiin venäläisessä viulukilpailussa, jonka tuomaristossa oli muun muassa viulisti-orkesterinjohtaja David Oistrah.
Ahmetov on ollut aktiivinen musiikkitoiminnassa aina opiskeluajoistaan. Hän on monesti esiintynyt useiden Venäjän sinfoniaorkestereiden ja kapellimestareiden kanssa. Esiintymisiin kuuluu muun muassa Béla Bartókin viulukonsertto 1, Rafael Bilalovin Capriccio-konsertto filharmonisen tataarisinfoniaorkesterin kanssa Natan Rahlinin johdolla, Maurice Ravelin Espanjalainen rapsodia unkarilaisen kapellimestari Miloš Erdein kanssa.
Ahmetov on konsertoinut ulkomailla, myös Suomessa. Hänet kutsui Suomeen paikallinen kulttuurityöntekijä Ymär Daher perustamansa kulttuuriyhdistyksen kautta vuonna 1968. Vierasseurueeseen kuuluivat muusikot Röstəm Yaxin, İlham Şakirov, Venera Şäripova, Ayrat Arslanov ja Mars Makarov. He esiintyivät Tampereella ja Helsingissä ja tapasivat vierailunsa aikana Daherin kanssa presidentti Urho Kekkosen. Tapaamisen taltioi suomentataari -valokuvaaja Räshid Nasretdin.
Ahmetov on vuodesta 1964 toiminut viulunsoiton opettajana Kazanin konservatoriossa ja vuodesta 1993 professorina.
Yksityiselämä

Marat Ahmetovin vaimo on venäläinen musiikkitieteilijä-opettaja Larisa Vladimirovna Bražnik, jonka "tieteelliset ja pedagogiset intressit keskittyvät Keski-Volgan ja Uralin turkkilaisten ja suomalais-ugrilaisten kansojen ammattimaiseen- ja perinteiseen musiikkiin".
Keski-Espoon uimahalli

Keski-Espoon uimahalli toimii samassa rakennuksessa Kuninkaantien lukion kanssa.
Keski-Espoon uimahalli on Espoon keskuksessa toimiva uimahalli. Halli toimii heinäkuussa 2003 valmistuneessa Kaivomestari-rakennuksessa, jossa toimivat myös Kuninkaantien lukio, kuntosali, liikuntahalli, fysioterapia, kahvila ja Espoon työväenopiston tiloja.
Uimahallissa on neliratainen, 25-metrinen pääallas sekä opetusallas, vastavirta-allas, terapia-allas, poreallas ja lasten kahluuallas. Hallissa on tavallisten saunojen lisäksi myös hybridisaunat, jotka toimivat vuoroin infrapunasaunoina sekä aromasaunoina.
Aiheesta muualla

Keski-Espoon uimahalli
Kaivomestari
Marat Bašarov

| Marat Bašarov> Марат Башаров Марат Бәшәров |
| --- | --- |
 Bašarov vuonna 2011.
Henkilötiedot
Syntynyt: 22. elokuuta 1974 Moskova, Venäjän SFNT, Neuvostoliitto
Ammatti:  näyttelijä
Näyttelijä
Aktiivisena:  1994-
Aiheesta muualla
www.marat-basharov.narod.ru
IMDb
Marat Alimžanovitš Bašarov (ven. Марат Алимжанович Башаров, tat. Марат Галимҗан улы Бәшәров, Marat Ğalimcan ulı Bəşərov; s. 22. elokuuta 1974) on tataaritaustainen venäläinen näyttelijä. Hän on ollut aktiivinen 1990-luvulta. Bašarov esiintyi vuoden 2000 venäläisessä elokuvassa Svadba (Häät), joka näytettiin Cannesissa.
Elämäkerta

Bašarovin suku on kotoisin Krasnooktjabrskin piirin mišäärikylistä. Nuorena Bašarov opiskeli hetkellisesti Moskovan valtionyliopiston oikeustieteellisessä tiedekunnassa, kunnes kiinnostui näyttelemisestä sen jälkeen kun hänen teatterialalla työskentelevä veljensä ehdotti hänelle roolia näytelmässä, johon hän lopulta pääsi mukaan. Pian Bašarov lopetti opiskelunsa tiedekunnassa ja haki teatterikouluun.
Bašarovia on syytetty vaimojensa pahoinpitelystä. Vuonna 2018 hän mursi puolisonsa Jelizavetan nenän ja tätä aikaisemmin tämän käden. Bašarovin tiedetään myös pahoinpidelleen edellistä vaimoaan.
Ukrainan sotaan liittyen Kanada asetti Bašarovin pakotteiden alaiseksi helmikuussa 2023 hänen "osallistumisesta Venäjän propagandaan ja väärän tiedon levittämiseen".
Aiheesta muualla

Marat Bašarov Internet Movie Databasessa. (englanniksi)
Mariya Ahmed Didi

| Mariya Ahmed Didi> މާރިޔާ އަހްމަދު ދީދީ |
| --- | --- |

Malediivien puolustusministeri
 17. marraskuuta 2018 – 19. marraskuuta 2023  
Edeltäjä:  Adam Shareef
Seuraaja:  Mohamed Ghassan Maumoon
Kansanedustaja
 2005–2018  
Henkilötiedot
Syntynyt: 18. elokuuta 1963 (ikä 61)
Ammatti:  asianajaja
Tiedot
Puolue:  Malediivien demokraattinen puolue
Tutkinnot:  Aberystwythin yliopisto
Kunnianosoitukset:  International Women of Courage -palkinto (2007)
Mariya Ahmed Didi (divehiksi މާރިޔާ އަހްމަދު ދީދީ; s. 18. elokuuta 1963) on malediiviläinen poliitikko ja asianajaja, joka valittiin marraskuussa 2018 maansa ensimmäisenä naisena puolustusministeriksi. Hän toimi ministerinä vuoteen 2023. Hän edustaa Malediivien demokraattista puoluetta ja istui parlamentissa 2005–2018.
Nuoruus ja koulutus

Mariya Ahmed Didi oli 11-jäsenisen sisaruskatraan kolmanneksi vanhin lapsi. Hänellä oli kuusi siskoa ja 4 veljeä. Didi kävi toisen asteen kouluansa Maléssa Aminiyya-koulussa. Hän ajautui 13-vuotiaana vaikeuksiin auktoriteettien kanssa, ja hän joutui jättämään koulun. Aminiyya oli käytännössä Malediivien ainoa koulu, jossa tytöt saivat kunnollista opetusta.
Didi pystyi setänsä tuella muttamaan joulukuussa 1976 Intian, missä hän kävi koulua Bangaloressa. Didi sai Malediiveille harjoittelupaikan kauppa- ja teollisuusministeriöstä. Hänet ylennettiin kolmesti, mutta hän muutti syyskuussa 1988 Britanniaan korkeakoulutusta varten. Hän opiskeli oikeustiedettä Aberystwythin yliopistossa ja sai Englannissa myös luvan toimia asianajajana.
Ura

Didi tajusi palattuaan Malediiveille, että hän oli maansa ensimmäinen naispuolinen asianajaja. Hän toimi kuuden vuoden ajan yksityisenä lainharjoittajana, kunnes hän aloitti vuonna 1998 oikeuskanslerin toimistossa.
Didi päätti jättää paikkansa hallinnossa, kun turvallisuusjoukot hakkasivat vankilassa kuoliaaksi 19-vuotias miehen. Monet vangit protestoivat tapausta, ja turvallisuusjoukot murhasivat useita protestoivia vankeja. Turvallisuusjoukkojen kapteeni vapautettiin korkeimmassa oikeudessa, vaikka hän oli alemmassa oikeusasteessa tuomittu vangin murhasta.
Didi alkoi kampanjoida vuoden 2005 parlamenttivaaleja varten. Suurten vaalitilaisuuksien järjestäminen on kiellettyä, joten Didi joutui kävelemään ovelta ovelle. Hänen vaalipiirinsä ulottui yhdeksälle saarelle, joten urakka oli raskas. Hänet valittiin vaaleissa parlamenttiin. Hän oli ainoa valittu nainen.
Didi liittyi ensimmäisellä kaudellaan Malediivien demokraattiseen puolueeseen (MDP), kun maassa hyväksyttiin ensimmäisen kerran puolueet. Hän järjesti vuonna 2006 Malediivien ensimmäisen naistenoikeuksien marssin. Didi on ajanut naistenoikeuksien puolesta, ja hän on joutunut usein hakatuksi, vangituksi ja parjatuksi mediassa. Didi joutui helmikuussa 2012 poliisien pahoinpitelemäksi MDP:n järjestämässä presidentti Mohamed Nasheedin syrjäyttämisen takia pidetyssä mielenosoituksessa.
Didi istui parlamentissa neljän kauden ajan, kunnes hän erosi marraskuussa 2018 tultuaan valituksi presidentti Ibrahim Mohamed Solihin hallituksen puolustusministeriksi. Hän on ensimmäinen nainen Malediivien puolustusministerinä. Hän toimi puolustusministerinä marraskuulle 2023, jolloin hänen seuraajakseen nimettiin Mohamed Ghassan Maumoon.
Yksityiselämä

Didi meni ensimmäisen kerran naimisiin vuoden 1981 alussa. Affaan-niminen poika syntyi vuoden lopulla. Didi meni toisen kerran naimisiin marraskuussa 1996. Toinen lapsi, Athfaan syntyi toukokuussa 1999 ja tytär Amra huhtikuussa 2005.
Kirsi Saarikangas

Kirsi Saarikangas  (s. 9. maaliskuuta 1960) on suomalainen taidehistorian professori (2010 alkaen) Helsingin yliopistossa.  Saarikangas valmistui filosofian kandidaatiksi 1987 ja väitteli tohtoriksi taidehistoriassa 1993. Hän johtaa Suomen akatemian Nature in Arts, Culture, and History -tutkimusprojektia (SA 2014–2018) ja toimii myös Historian ja kulttuuriperinnön tohtoriohjelman johtaja 2014 alkaen. Hän toimi Humanistisen tiedekunnan varadekaanina 2010−2013, naistutkimuksen valtakunnallisen tohtoriohjelman johtajana 2007−2011 ja naistutkimuksen professorina 1994−1995 sekä 2003−2009. Kirsi Saarikangas oli Kristiina-instituutin johtaja 2003−2009 ja Suomen akatemian vanhempi tutkija 2001−2003. Saarikangas on tutkinut erityisesti sukupuolta ja tilaa, lähiöitä ja modernia arkkitehtuuria, asumista ja luonnonympäristön ja rakennetun tilan suhdetta. Hän on myös monitieteisen tutkimuksen ja opetuksen edelläkävijöitä ja Opettajien akatemian jäsen 2015 alkaen. Saarikangas sai Valtion tiedonjulkistamispalkinnon 2006 (Suomen kulttuurihistoria 1–5 toimituskunta) ja Suomen Tiedeakatemian väitöskirjapalkinnon 1994.
Julkaisuja

Saarikangas, K.: Asunnon muodonmuutoksia: Puhtauden estetiikka ja sukupuoli modernissa arkkitehtuurissa.  Helsinki:  Suomalaisen Kirjallisuuden Seura, 2002.
Marius Raichi

| Marius Raichi |
| --- | --- |

Henkilötiedot
Koko nimi:  Marius Eugene Raichi
Syntynyt: 13. syyskuuta 1909 Cagnes-sur-Mer, Alpes-Maritimes, Ranska
Kuollut: 24. huhtikuuta 1986 (76 vuotta) Cros-de-Cagnes, Ranska
Ammatti:  elokuvaaja, ravintoloitsija
Aiheesta muualla
IMDb 
Elonet
Marius Eugene Raichi [marjys re'ʃiː] (13. syyskuuta 1909 Cagnes-sur-Mer, Alpes-Maritimes, Ranska – 24. huhtikuuta 1986 Cros-de-Cagnes, Ranska) oli ranskalainen elokuvaaja, joka toimi Suomessa ravintoloitsijana ja Suomen filmiteollisuuden kuvaajana.
Raichi palkittiin 1946 parhaan kuvauksen Jussi-palkinnolla elokuvasta En ole kreivitär.
Raichin puoliso oli Henie Rosenthal. Heillä oli Helsingin Mikonkadulla ravintola Chez Marius, joka toimi vuodesta 1957 vuoteen 1991.
Filmografia

Arandalla Ahvenanmaalle 1937 – kuvaus
Kahvi pensaasta pannuun 1937 – kuvaus
Paperisäkki paras säkki 1937 – kuvaus
Suomen uudenaikaisin kansakoulu 1937 – kuvaus
Talvi on tullut 1937 – kuvaus
Jääkärin morsian 1938 – kuvaus
Mannerheim II 1938 – kuvaus
Saimaan kanava 1938 – kuvaus
Teollisuuden huoltotyö 1938 – kuvaus
Näin käsitellään Outokummun aarteita 1939 – kuvaus
Outokumpu 1939 – kuvaus
Pikku pelimanni 1939 – kuvaus
Aatamin puvussa... ja vähän Eevankin 1940 – kuvaus
Runon kuningas ja muuttolintu 1940 – kuvaus
Serenaadi sotatorvella eli sotamies Paavosen tuurihousut 1940 – kuvaus
Suotorpan tyttö 1940 – kuvaus
August järjestää kaiken 1942 – Kuva
Nuoria ihmisiä 1943 – kuvaus
Ballaadi 1944 – Kuva
Miesmalli 1944 – kuvaus
Suurin voitto 1944 – kuvaus
Sylvi 1944 –  kuvaus (ulkokuvaus) (kreditoimaton tekijä)
Vaivaisukon morsian 1944 – kuvaus
En ole kreivitär 1945 – kuvaus
Mikä yö! 1945 – kuvaus
Ristikon varjossa 1945 – kuvaus
Jean Sibelius – sävelten mestari 1949 – ohjaus, käsikirjoitus, balettikuvaus
Pikku pelimannista viulun kuninkaaksi 1949 – kuvaus
Kesäillan valssi 1951 – kuvaus
Picasso 1951 – kuvaus
Hän tuli ikkunasta 1952 – kuvaus
Kultaa ja kunniaa 1953 – kuvaus
Rantasalmen sulttaani 1953 – kuvaus
Mä oksalla ylimmällä 1954 – kuvaus
Pessi ja Illusia 1954 – kuvaus
Kesä 1 ja Talvi (Pessi ja Illusia) 1955 – kuvaus
Nukkekauppias ja kaunis Lilith 1955 – kuvaus
1918 1957 – kuvaus
Musta rakkaus 1957 – kuvaus
Risti ja liekki 1957 – kuvaus
Myöhästynyt hääyö 1960 – kuvaus, näyttelijä (lentomatkustaja)
Aiheesta muualla

/ Marius Raichi Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura. (Maksullinen versio)'
Klippanin kunta

| Klippanin kunta |
| --- | --- |
 vaakuna

Valtio:   Ruotsi
Lääni:  Skånen lääni
Maakunta:  Skåne
Keskustaajama:  Klippan
Kuntakoodi:  1276
Pinta-ala  ():  
 – Maa:  374,32 km²
Väkiluku (31.12.2021)  ():  17 783
 – Väestötiheys:  47,5 as./km²
 
 www.klippan.se 
Infobox OKVirheellinen NIMI-arvo: 
Klippanin kunnan alueella sijainneet pitäjät.
Klippanin kunta (ruots. Klippans kommun) on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Klippan.
Kunnan maapinta-ala on 374,32 neliökilometriä (1.1.2016) ja asukasluku 17 783 henkeä (31.12.2021).
Kunnan alueella sijaitsee osa Söderåsenin kansallispuistosta.
Vuonna 2007 kunnassa oli 89,49 km² peltoa, joten saman ajankohdan maapinta-alaan vertaamalla saadaan peltojen osuudeksi 23,8 prosenttia kunnan maapinta-alasta.
Kuntajaon kehitys

Gråmantorpin maalaiskuntaan perustettiin Klippanin (nimenä myös Åby) taajaväkinen yhdyskunta vuonna 1887. Risebergan maalaiskuntaan perustettiin Ljungbyhedin taajaväkinen yhdyskunta vuonna 1934. Koko Gråmanstorpin maalaiskunta muutettiin vuonna 1945 Klippanin kauppalaksi.
Vuoden 1952 kuntauudistuksessa muodostettiin kaksi "suurkuntaa":
Riseberga (Riseberga ja Färingtofta)
Östra Ljungby (Östra Ljungby, Källna ja Össjö)
Lisäksi Klippanin kauppalaan liitettiin Vedby ja Västra Sönnarslöv. Vuonna 1971 Ruotsissa siirryttiin yhtenäiseen kuntamuotoon, jolloin kauppala ja maalaiskunnat muuttuivat kunniksi. Vuonna 1974 Klippanin kuntaan liitettiin koko Risebergan kunta sekä Östra Ljungbyn kuntaan kuuluneet Källna ja Östra Ljungby.